b'\n_START_ARTICLE_\nJosep Maria Soc\xc3\xadas i Humbert\n_START_SECTION_\nBiografia\n_START_PARAGRAPH_\nSocias va n\xc3\xa9ixer el 24 d\'agost de 1937 a la ciutat catalana de Barcelona. Llicenciat en Dret en la Universitat de Barcelona. En 1964 va ser secretari sindical comarcal de Tarragona. Va pert\xc3\xa0nyer al Cos T\xc3\xa8cnic de Lletrats Sindicals. \xc3\x89s diplomat en Administraci\xc3\xb3 d\'empreses, Estudis de Mercat i Cooperaci\xc3\xb3. Col\xc2\xb7laborador de Solidaridad Nacional, La Prensa, El Noticiero Universal i de Diari de Barcelona. Va ser Inspector assessor provincial de Barcelona en 1966, President de la Corporaci\xc3\xb3 Metropolitana de Barcelona, Vicepresident de la Fira Oficial Internacional de Mostres de Barcelona i Vicepresident de l\'Exposici\xc3\xb3 Universal de Barcelona._NEWLINE_Es va formar al Frente de Juventudes i f\xc3\xa9u la seva carrera professional dins la Central Nacional Sindicalista de Barcelona, on el 1967 fou nomenat Delegat Provincial de l\'Organitzaci\xc3\xb3 Sindical de Barcelona fins a 1976. El 4 de mar\xc3\xa7 1976 \xc3\xa9s nomenat Secretari General de l\'Organitzaci\xc3\xb3 Sindical, c\xc3\xa0rrec al qual va dimitir despr\xc3\xa9s de la sortida de Rodolfo Mart\xc3\xadn Villa com a Ministre de de Relacions Sindicals, presentant la seva dimissi\xc3\xb3 un dia despr\xc3\xa9s davant el ministre Enrique de la Mata. Es va mantenir com a Secretari General de l\'Organitzaci\xc3\xb3 Sindical fins a l\'arribada d\'un substitut que mai arribaria, ja que l\'Organitzaci\xc3\xb3 Sindical es va dissoldre a causa de la legalitzaci\xc3\xb3 dels sindicats de classes pel Govern d\'Adolfo Su\xc3\xa1rez. _NEWLINE_En la seva etapa de m\xc3\xa0xim responsable s\'encar\xc3\xa0 a les grans vagues i protestes i inici\xc3\xa0 el desmuntatge dels sindicats verticals. Es va dedicar a desmuntar, des de dins, l\'aparell pol\xc3\xadtic i administratiu de l\'ajuntament franquista, en aquell moment governat pel batlle Viola i Sauret. _NEWLINE_Subordinat de Mart\xc3\xadn Villa durant la seva \xc3\xa8poca de Ministre de Relacions Sindicals i de Governador Civil de Barcelona, sent delegat provincial de sindicats a Barcelona, va ser l\'home de confian\xc3\xa7a a Barcelona durant la transici\xc3\xb3. \xc3\x89s considerat l\'"arquitecte de la Transici\xc3\xb3 a Barcelona" i un dels millors alcaldes de la ciutat._NEWLINE_Soc\xc3\xadas fou Alcalde de Barcelona durant la Transici\xc3\xb3 espanyola, nomenat pel Rei Joan Carles I, despr\xc3\xa9s de la mort del dictador Franco. Del seu mandat destaca la col\xc2\xb7laboraci\xc3\xb3 amb l\'arquitecte Joan Antoni Solans, que va iniciar el proc\xc3\xa9s de creaci\xc3\xb3 de noves places i parcs, la realitzaci\xc3\xb3 d\'una dotzena de nous centres c\xc3\xadvics, i la compra de terrenys per equipaments. El seu projecte urb\xc3\xa0 m\xc3\xa9s destacable \xc3\xa9s la remodelaci\xc3\xb3 d\'una part del Raval, que tot just s\'est\xc3\xa0 completant actualment._NEWLINE_L\'any 1977 fou nomenat senador pel rei Joan Carles I, fins al seu cessament l\'any 1979. Dins del Senat va integrar-se en el grup de l\'Entesa dels Catalans i vocal de la comissi\xc3\xb3 de Presid\xc3\xa8ncia del Govern i Ordenaci\xc3\xb3 General de l\'Administraci\xc3\xb3 P\xc3\xbablica. Posteriorment es va apropar ideol\xc3\xb2gicament al PSOE. _NEWLINE_En 1977 va donar la benvinguda a Josep Tarradellas a Barcelona, amb el qual havia mantingut reunions a Fran\xc3\xa7a. Abans de la seva arribada Soc\xc3\xadas li va enviar un telegrama per felicitar la seva tasca. Juntament amb Tarradellas i en la balconada del consistori van saludar a tots els ciutadans catalans que havien vingut per rebre al seu nou president la frase del qual de Ciutadans de Catalunya ja s\xc3\xb3c aqu\xc3\xad passaria a la hist\xc3\xb2ria._NEWLINE_L\'any 1983 l\'Ajuntament de la ciutat i el Govern Civil varen encarregar Josep Maria Soc\xc3\xadas de constituir una comissi\xc3\xb3 per tal d\'estudiar el problema de la seguretat a la ciutat de Barcelona i proposar accions per la seva soluci\xc3\xb3. La Comissi\xc3\xb3 es va constituir i va treballar durant 14 mesos, amb 11 grups de treball, un per cada tema que va considerar rellevant. La comissi\xc3\xb3 va recomanar la creaci\xc3\xb3 d\'un consell de seguretat urbana. El Consell de Seguretat de la Ciutat de Barcelona es va constituir el 25 de juny de 1984, presidit pel governador Ferran Cardenal, i l\'alcalde Pasqual Maragall com a vicepresident._NEWLINE_L\'any 2008, la Generalitat de Catalunya li atorg\xc3\xa0 la Creu de Sant Jordi per l\'impuls urban\xc3\xadstic que propici\xc3\xa0 el desenvolupament de la ciutat, aix\xc3\xad com la introducci\xc3\xb3 d\'un estil proper a la ciutadania.\n_START_SECTION_\nIntent d\'assassinat\n_START_PARAGRAPH_\nDurant el c\xc3\xa0rrec d\'alcalde de Barcelona l\'organitzaci\xc3\xb3 GRAPO va intentar assassinar-lo, per\xc3\xb2 a causa de la r\xc3\xa0pida intervenci\xc3\xb3 de la gu\xc3\xa0rdia urbana en desmantellar la missi\xc3\xb3 es va poder avisar amb rapidesa a l\'escorta. Com a conseq\xc3\xbc\xc3\xa8ncia del descobriment de l\'operaci\xc3\xb3 de segrest van ser assassinats, en l\'estaci\xc3\xb3 de Pubilla Cases, dos membres de la Gu\xc3\xa0rdia Civil._NEWLINE_Va sofrir diversos intents d\'atemptat com el succe\xc3\xaft en el seu despatx professional, en el n\xc3\xbamero 42 de la Ronda de Sant Pere, al centre de Barcelona, en el qual mentre estava reunit amb els seus socis el Grup d\'Acci\xc3\xb3 Sindicalista es va llan\xc3\xa7ar un artefacte explosiu cap a la sala de reunions. Nom\xc3\xa9s va haver-hi danys materials.\n_START_SECTION_\nDefunci\xc3\xb3\n_START_PARAGRAPH_\nMor\xc3\xad el 3 de novembre de 2008 a l\'Hospital de la Vall d\'Hebron de Barcelona (Barcelon\xc3\xa8s), a l\'edat de 71 anys a causa d\'un c\xc3\xa0ncer. Se li van rendir honors al Sal\xc3\xb3 de Cent de l\'ajuntament de Barcelona amb la pres\xc3\xa8ncia d\'autoritats, com l\'ex President de la Generalitat de Catalunya, Jos\xc3\xa9 Montilla, l\'ex alcalde Jordi Hereu i l\'actual Xavier Trias, i amistats, com l\'ex Vicepresident del Govern Rodolfo Mart\xc3\xadn Villa o Miquel Roca. El rei Joan Carles va enviar un telegrama expressant les seves condolences als familiars.'